Jaroslavs Halāks

Jaroslavs Halāks (; dzimis  Bratislavā) ir slovāku hokejists, vārtsargs, Slovākijas hokeja izlases dalībnieks. Pašlaik (2022) pārstāv Nacionālās hokeja līgas klubu Ņujorkas "Rangers".

Spēlētāja karjera 
2003. gada NHL draftā viņu izraudzījās Monreālas "Canadiens" ar kopējo 271. kārtas numuru. Pēc divām Ziemeļamerikā aizvadītām sezonām, "Canadiens" rindās Halāks debitēja 2006.—07. gada sezonā. Turpmākajās sezonās viņš bija "Canadiens" otrais vārtsargs aiz Kerija Praisa.

2010. gada vasarā Halāks noslēdza līgumu ar Sentluisas "Blues". 2014. gada 28. februārī tika aizmainīts uz Bufalo "Sabres", taču vien pāris dienas vēlāk nokļuva jau Vašingtonas "Capitals" sastāvā. 2014. gada vasarā Halāks noslēdza četru gadu līgumu ar Ņujorkas "Islanders". 2018. gada vasarā pievienojās Bostonas "Bruins", spēles laiku vārtos dalot ar Tūka Rasku.

2022. gada 13. jūlijā Halāks kā brīvais aģents parakstīja viena gada līgumu, $ 1,55 miljonu vērtībā ar NHL klubu Ņujorkas "Rangers".

Slovākijas izlases sastāvā spēlējis 2007., 2009. un 2011. gada Pasaules čempionātā, kā arī 2010. un 2014. gada olimpiskajās spēlēs.

Ārējās saites

Atsauces 

1985. gadā dzimušie
Bratislavā dzimušie
Slovākijas hokejisti
Monreālas "Canadiens" spēlētāji
Sentluisas "Blues" spēlētāji
Bufalo "Sabres" spēlētāji
Vašingtonas "Capitals" spēlētāji
Ņujorkas "Islanders" spēlētāji
Bostonas "Bruins" spēlētāji
Vankūveras "Canucks" spēlētāji
Ņujorkas "Rangers" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Bratislavas "Slovan" spēlētāji